Dejansko gre za mojo zadnjo stajling objavo, v kateri nosim dioptrijska očala. Nastala je tik pred mojo operacijo vida, kot nekakšno »slovo« slabemu vidu, ki so se mi ga pomagali znebiti heroji v Očesnem centru VIDIM. Ključno vodilo današnjega videza je bilo, da vodila (in pravil) ni. Mešanje vzorcev, materialov in barv je lahko zabavno, zagotovo pa zanj potrebujete nekaj modnega poguma. In ko smo že pri herojih – do »superhero« videza, ki vam bo pomagal prebroditi prehodno jesensko obdobje, vam lahko med drugim pomaga tudi garderoba. Oblačila imajo nenavadno moč, v hipu te lahko transformirajo v kjut pricesko ali preppy šolarko z nekaj pariškega pridiha. Z dobro krojenim suknjičem, ki je idealen vrhnji prehodni kos, imaš občutek, da resnično zmoreš karkoli.